Ирска поморска служба
Ирска поморска служба (, ) је поморски контингент Ирских одбрамбених снага као једна од три грана војске Републике Ирске. Штаб се налази у морнаричкој бази Холбоулајн у округу Корк.

Иако су и раније постојале поморске одбрамбене организације, Ирска поморска служба је основана 1. септембра 1946. Од 1970-их главна мисија поморских снага је контрола рибарства у ирској ексклузивној економској зони (ЕЕЗ). Друге мисије укључују и патролу и надзор територијалних мора, као и сузбијање и превенцију кријумчарења.
Често поморска служба учествује у операцијама са другим гранама одбрамбених снага Ирске, такође учествује у међународним операцијама при Уједињеним нацијама и другим хуманитарним операцијама.

Бојни бродови 
Тренутно, Ирска поморска служба располаже са 8 бојних бродова. Традиционално, бојни бродови носе женска имена из Келтске митологије, међутим, пловила класе Семјуел Бекет носе имена ирских књижевника.
Бродови Ирске поморске службе имају префикс LÉ (, значење: Ирски брод)

Људство и чинови 
Од маја 2016. било је 1,094 пријављених војника у поморској служби са око 150 људи у резерви. Поморска служба је командована од стране главнокомандујућег официра који се такође и назива заставни командујући официр () и држи чин комодора.

Референце 

Република Ирска
Морнарице по државама